OpenLLM-France/wikimedia huggingface dataset:
# The Greatest Man That Ever Lived (Variations on a Shaker Hymn)

«The Greatest Man That Ever Lived (Variations on a Shaker Hymn)» és una cançó de Weezer llançada com a senzill per iTunes del seu àlbum Weezer. Segons el líder del grup, Rivers Cuomo, la cançó conté els temes de 13 cançons de diverses bandes com Nirvana o Aerosmith. Cuomo va descriure la cançó com la seva creació més ambiciosa i la seva cançó favorita. La crítica no fou gaire benèvola i la majoria de mitjans van indicar que es tractava d'una obra massa estranya per ser un senzill, i fins i tot, alguns van senyalar que no era digne de formar part de l'àlbum.
El títol de la cançó originalment no tenia el subtítol "Variations on a Shaker Hymn" (en català, "Variacions en una coctelera d'himnes"), això no obstant, quan la mare del guitarrista Brian Bell els visità a l'estudi de gravació, va mencionar que la melodia de la cançó era similar a coctelera d'himnes que un cor hauria de cantar a la seva església.
Després de ser llançada com a tercer senzill de l'àlbum, el videoclip fou anunciat amb la direcció de Spike Jonze però mai es va gravar. Tanmateix, el director Warren Miller va utilitzar la cançó per una pel·lícula titulada Children of Winter amb imatges d'esquí i snowboard, tot i que el grup va indicar en el seu web que no s'havia de considerar com un videoclip oficial.
El lluitador professional Austin Aries, campió mundial de Ring of Honor, va utilitzar la cançó per a la seva entrada als rings durant dos mesos. El videojoc Rock Band va llançar la cançó com a material descarregable el 26 de juny de 2008 juntament amb "Dreamin'" i "Troublemaker".

## Composició

La cançó inclou un piano, sirenes de policia i en Cuomo canant en falsetto. En una entrevista, Cuomo va indicar que aquesta cançó era molt diferent a qualsevol de les que havia escrit prèviament, i que havia necessitat diverses setmanes per acabar-la.
Els temes que apareixen en la cançó són els següents cronològicament:
* Rap 0:35
* Slipknot 1:00
* Jeff Buckley 1:26
* Coral 1:51
* Aerosmith 2:17
* Nirvana 2:43
* The Andrews Sisters 3:08
* Green Day 3:33
* Parlament (inspirat en "Are You Lonesome Tonight?" d'Elvis Presley) 4:06
* Bach 4:37
* Beethoven 4:54
* Weezer 5:10

## Referències

* ↑ Freedman, Pete. «How To Piss Off A Member Of Weezer» (en anglès). Dallas Observer, 18-10-2008. Arxivat de l'original el 2008-10-21. [Consulta: 7 gener 2010].
* ↑ McCarron, Rob. «ROH TV report» (en anglès). Wrestling Observer, 11-04-2009. [Consulta: 7 gener 2010].
* ↑ «The Greatest Man That Ever Lived by Weezer» (en anglès). Rock Band. Arxivat de l'original el 2008-10-19. [Consulta: 7 gener 2010].
* ↑ «Spring '08 LPs From Madonna, Coldplay, The Roots, Mudcrutch, Elvis Costello» (en anglès). Rolling Stone. Arxivat de l'original el 2008-12-30. [Consulta: 3 gener 2010].
* 1 2 Scaggs, Austin. «Q&A: Rivers Cuomo» (en anglès). Rolling Stone, 28-06-2008. Arxivat de l'original el 2009-12-19. [Consulta: 3 gener 2010].
* ↑ Cuomo, Rivers (2009-01-09). Rivers Cuomo on the making of The Greatest Man That Ever Lived (Flash) (Webcast). Los Angeles: KROQ-FM.
# Jean-François Gossiaux

Jean-François Gossiaux (segle XX) és un etnòleg francès.

## Biografia

Doctor en antropologia social i històrica (1984) i especialista dels Balcans, Jean-François Gossiaux és director d'estudis de l'Escola d'Estudis Superiors en Ciències Socials (EHESS) i director de l'Institut Interdisciplinari d'Antropologia Contemporània.

## Obres

* Avoir seize ans dans les Ardennes (en francès). París: CTHS, 1992.
* Pouvoirs ethniques dans les Balkans (en francès). París: Presses universitaires de France, 2002 (Ethnologies ).
* Les Débris épars du progrès: évolutionnisme versus anthropologie (en francès). París: Maison des sciences de l'homme, 2016 (Le (Bien) commun).

## Referències

* ↑ Le Groupe domestique dans la Yougoslavie rurale (en francès). París: École des hautes études en sciences sociales, 1982. Tesi de 3r cicle en Antropologia Social i Històrica, sota la direcció de Jean Cuisenier.
* ↑ «Jean-Francois Gossiaux» (en francès). Google Scholar.
# Municipalització

La municipalització és el conjunt de disposicions i operacions mitjançant les quals el municipi, en forma variada, passa a ser gestor de serveis (municipalització de serveis públics, la forma més habitual d'entendre el terme), béns o propietats.
Aquesta transferència és des de serveis, bens o propietats de:
* Titularitat privada; i és per tant oposat a la privatització (ja sigui per venda o concessió).
* Nivells de govern supramunicipal (com la comarca o l'Estat). A nivell d'estat un terme semblant és el de la nacionalització.
Durant la segona meitat de la dècada de 2010 diversos municipis catalans van iniciar processos per a municipalitzar alguns dels seus serveis, com les escombraries o l'aigua.

## Enllaços externs

* Jiménez, Paco. «Per la municipalització de serveis». L'Accent - Informació i comunicació popular dels Països Catalans, 21-09-2016. [Consulta: 12 març 2017].
* TV3 (2017-01-15). La batalla per l'aigua. Consulta: 2017-03-12. (Exemples de municipalització del servei d'abastiment d'aigua a Catalunya)
# Cal Rei (Tivissa)

Cal Rei és una obra de Tivissa (Ribera d'Ebre) inclosa a l'Inventari del Patrimoni Arquitectònic de Catalunya.

## Descripció

És un edifici aïllat situat en una de les cares de la plaça del Mercat. Consta de tres crugies i és de planta baixa i tres pisos amb la coberta plana. La façana es compon simètricament segons tres eixos, el central obert amb un gran portal d'arc mixtilini d'acabament escarser. Des de l'arrencada de l'arc sobresurten unes mènsules allargades que sostenen el balcó superior. Els finestrals dels costats també tenen sortida a un balcó, i presenten una motllura superior rematada amb una petita cornisa. Les golfes s'obren amb pòrtics d'arc de mig punt ceràmic agrupats de dos en dos, delimitats per una barana ceràmica. Els nivells de forjat estan definits amb cornises. A part de les obertures, els dos nivells centrals es troben diferenciats del primer i el darrer pel tractament del mur; a la planta baixa és arrebossat, al primer pis amb estucat quadriculat i escacat i al darrer ceràmic.

## Referències

* ↑ «Cal Rei». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Surjandarin

La província de Surjandarin en Uzbek Surxondaryo viloyati,Сурхондарё вилояти, en persa: سرخان‌دریا, sorxāndaryā és una divisió administrativa (viloyati), de l'Uzbekistan, a l'extrem sud del territori uzbek, amb capital a la ciutat de Termez. Fa frontera amb el Turkmenistan, el Tadjikistan i l'Afganistan. Prop del 83% de la població són uzbeks i l'1% tadjiks. És banyada pel riu Amudarià i disposa de l'únic port fluvial de l'Àsia central, en Termez.
# Jean-François De Sart

Jean-François De Sart (18 de desembre de 1961) és un exfutbolista belga.

## Selecció de Bèlgica

Va formar part de l'equip belga a la Copa del Món de 1990.

## Referències

* ↑ Jean-François De Sart quitte le Standard Arxivat 2011-08-27 a Wayback Machine. sur www.lesoir.be. 1 agost 2011
* ↑ «Sélections du joueur sur le site de l'URBSFA». Arxivat de l'original el 2011-05-25. [Consulta: 21 gener 2018].
# Clau d'interfície de programació d'aplicacions

Una clau d'interfície de programació d'aplicació (clau d'API) és un codi per a passar a un programari per a cridar a una interfície de programació de l'aplicació (API) amb l'objectiu d'identificar el programari origen de la crida, el seu desenvolupador o el seu usuari al lloc Web. Les claus d'API son utilitzades per a controlar i fer seguiment de com l'API està sent utilitzada, per exemple per impedir utilitzacions malicioses o abús de l'API (tal com podrien estar definides a les condicions de servei).

## Ús

La clau d'API sovint actua com un identificador únic i un testimoni secret per a la validació, i generalment tindrà un conjunt de drets d'accés en l'API associats amb ell.
Claus d'API poden ser basades en el sistema d'identificació universal unívoca (UUID) amb l'objectiu d'assegurar que serà únic per a cada usuari.

## Referències

* ↑ IBM Application Security on Cloud (Generating API Keys)
# Simoxenops

Simoxenops és un gènere obsolet d'ocells de la família dels furnàrids (Furnariidae).

## Taxonomia

A la Classificació del Congrés Ornitològic Internacional (versió 2.5, 2010) aquest gènere figurava format per dues espècies:
* Simoxenops striatus
* Simoxenops ucayalae
Estudis morfològics anteriors ja havien propiciat que fora recomanada la inclusió d'ambdues espècies al gènere Syndactyla. Estudis genètics posteriors van demostrar que aquesta era l'opció correcta.

## Referències

* ↑ MB Robbins et KJ Zimmer. 2005. Taxonomy, vocalizations and natural history of Philydor dimidiatum (Furnariidae), with comments on the systematics of Syndactyla and Simoxenops. Bulletin of the British Ornithologists’ Club 125: 212–228
* ↑ EP Derryberry, S Claramunt, G Derryberry, RT Chesser, J Cracraft, A Aleixo, J Pérez-Emán, JV Remsen Jr et RT Brumfield. 2011. Lineage diversification and morphological evolution in a large-scale continental radiation: the Neotropical ovenbirds and woodcreepers (Aves: Furnariidae). Evolution 65: 2973–2986
# Antofagastaïta

La antofagastaïta és un mineral de la classe dels sulfats. Rep el nom de la província d'Antofagasta, Xile, on es troba la localitat tipus.

## Característiques

La antofagastaïta és un sulfat de fórmula química Na₂Ca(SO₄)₂·1.5H₂O. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema monoclínic. La seva duresa a l'escala de Mohs és 3. Es troba estretament relacionada amb la singenita. Podria representar una contrapart menys hidratada de la wattevillita. Químicament també està relacionada amb l'eugsterita, la hidroglauberita, l'omongwaïta i parcialment amb la cesanita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5222/1.

## Formació i jaciments

Va ser descoberta a la mina Coronel Manuel Rodríguez, a Mejillones, dins la província d'Antofagasta (Regió d'Antofagasta, Xile). També ha estat descrita a la fumarola Arsenàtnaia del volcà Tolbàtxik (krai de Kamtxatka, Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Antofagastaite» (en anglès). Mindat. [Consulta: 13 juliol 2021].
# Camilla Hansén

Camilla Hansén (29 d'abril de 1976) és una política sueca. Des del 4 de novembre de 2019 és membre del Riksdag en representació de la circumscripció del comtat d'Örebro. Es va convertir en membre de la cambra després que dimitís Jonas Eriksson.

## Referències

* ↑ «Camilla Hansén» (en suec). Riksdagen.se. [Consulta: 15 febrer 2021].
* ↑ «MP:s gruppledare Jonas Eriksson lämnar riksdagen» (en suec). , 24-10-2019 [Consulta: 15 febrer 2021].
* ↑ «Här är länets riksdagsledamöter» (en suec). , 16-09-2018 [Consulta: 16 febrer 2021].
# Batalla de Clastídium

La batalla de Clastídium va ser un enfrontament militar entre l'exèrcit de la república romana encapçalat pel cònsol Marc Claudi Marcel, i els ínsubres, dirigits per Viridòmar l'any 222 aC.
Els ínsubres, derrotats l'any anterior pels cònsols Publi Furi Fil i Gai Flamini, van demanar la pau als nous cònsols, però Claudi Marcel, d'acord amb el seu col·lega Gneu Corneli Escipió, va rebutjar els oferiments. Els ínsubres van demanar ajut als gesats (gaesatae) de més enllà dels Alps, que van enviar trenta mil homes. Davant d'això, Marcel i el seu col·lega van envair les planes del riu Po i van assetjar la ciutat ínsubre d'Acerrae i els gals, amb deu mil homes, van respondre assetjant Clastídium. Marcel els va fer front prop de la ciutat, i en aquesta batalla va destruir el cos d'exèrcit gal. El cap gal Britomaris o Viridòmar va morir a mans de Marcel. Després va tornar a Acerrae que poc després va conquerir. La següent conquesta va ser Mediolanum la ciutat més important de la regió. Els ínsubres es van sotmetre incondicionalment. Encara que Escipió va tenir una part important en la campanya (sinó la principal) només Marcel va rebre els honors del triomf i obtingué l'spolia opima, que es pot traduir com els rics espolis o trofeus i que fa referència a l'armadura, armes i altres efectes que un general de l'antiga Roma es quedava com a trofeu de guerra després d'haver vençut el general enemic en un combat singular en el qual només haguessin participat ells dos.

## Referències

* ↑ Plutarc. Vides paral·leles: Marcel, IX, 6, 8
* ↑ Lendering, Jona. «Marcus Claudius Marcellus». Livius.org. [Consulta: 26 abril 2024].
# Jean-François Doutreloux

Jean-François Doutreloux (Stavelot, 21 de març de 1777 - Ciutat de Luxemburg, 4 de març de 1824) fou un polític luxemburguès. Va ocupar el càrrec com a alcalde de la ciutat de Luxemburg de 1822 a 1822.

## Referències

* ↑ «Biographie nationale du pays de Luxembourg:Fascicule 6» p. 340. Bibliothèque nationale de Luxembourg. Luxemburgensia online. [Consulta: 12 agost 2015].

## Vegeu també

* Llista d'alcaldes de la Ciutat de Luxemburg
# Municipi d'Ape

El municipi d'Ape (en letó: Apes novads) és un dels 110 municipis de la República de Letònia, que es troba localitzat al nord-est del país bàltic, i que té com a capital la localitat d'Ape. El municipi va ser creat l'any 2009 després de la reorganització territorial.

## Ciutats i zones rurals

* Ape (ciutat amb zona rural)
* Gaujienas pagsts (zona rural)
* Trapenes pagsts (zona rural)
* Virešu pagsts (zona rural)

## Població i territori

La seva població està composta per un total de 4379 persones (2009). La superfície del municipi té uns 545,1 kilòmetres quadrats, i la densitat poblacional és de 8,03 habitants per kilòmetre quadrat.
A la zona rural de Gaujienas es troba el Palau de Gaujiena.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 4 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 4 gener 2015].
# Simpatia

«Simpatia» té aquests significats:
* afinitat per altres persones o idees, vegeu simpatia (sentiment)
* facultat per la qual un acte afecta un altre, vegeu màgia simpàtica
* propietat segons la qual unes cordes ressonen sense contacte amb les altres, vegeu cordes simpàtiques
Viccionari
# Civrac-de-Blaye

Civrac-de-Blaye és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa).

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 322 | 413 | 382 | 526 | 603 | 668 | 778 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michelle Cadusseau | |

## Referències

* ↑ Toponímia occitana
# Cal Tallaret

Cal Tallaret és una obra de Calafell (Baix Penedès) protegida com a Bé Cultural d'Interès Local.

## Descripció

Es tracta d'un immoble entre mitgeres de planta de forma irregular, amb planta baixa i tres plantes altes. L'edifici té cobertes inclinades formades per bigues de fusta, encanyissats i teules àrabs, a excepció d'una part que té terrat. Les obertures de la façana han estat modificades, a excepció del balcó. La façana és arrebossada i pintada de color blanc, encara que té un sòcol pintat de color marró. A l'interior de l'edifici hi ha diversos arcs apuntats, cups i un pou. A la part posterior de l'immoble hi ha un pati.
El sistema constructiu és de tipus tradicional amb murs de càrrega i sostres unidireccionals de bigues de fusta. L'escala té volta de rajola. La coberta és de bigues de fusta i teula àrab. La llosana del balcó ésn fetes de pedra tallada d'origen local.

## Referències

* 1 2 «Cal Tallaret». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Ramir De Porrata-Dòria i Yagüe

Ramir De Porrata-Dòria i Yagüe, a vegades anomenat Ramir De Porrata, és un empresari, enginyer i economista català.

## Biografia

Doctor Enginyer de Telecomunicacions per la Universitat Politècnica de Catalunya i diplomat en Ciències Empresarials per la Universitat de Barcelona, és també cofundador i director de l'empresa Keonn. Fou responsable d'Anàlisi Estratègica i vicepresident del Cercle Català de Negocis i autor d'estudis com Els Països Petits són Econòmicament Viables, On van els impostos dels catalans, Cap a on s'encamina Espanya?, Les raons econòmiques per l'Estat Propi, El català, una llengua perseguida durant 4 segles, i Com es distribueix la corrupció política a Espanya. En Ramir De Porrata té uns 75.000 seguidors a Twitter.
L'any 2017 fou el candidat número 62 per la llista de Junts per Catalunya a les eleccions al Parlament de Catalunya.

## Referències

* ↑ «Ramir de Porrata parla de “Cap a on anem?” en un acte del PDeCat». Terrassa Digital, 21-03-2018.
* ↑ «Entrevista con el Dr. Ramir De Porrata-Doria, Co-Fundador and CEO en Keonn Technologies» (en castellà). TC Group Solutions, 26-11-2014. Arxivat de l'original el 20 de febrer 2018. [Consulta: 20 febrer 2018].
* ↑ «L'Oracle - Ramir de Porrata-Doria». Catalunya Ràdio, 17-04-2013. [Consulta: 19 febrer 2018].
* ↑ «Les impressions de Ramir de Porrata després de parlar amb Puigdemont». El Nacional, 26-11-2017. [Consulta: 19 febrer 2018].
# Javier Úbeda Liébana

Francisco Javier Úbeda Liébana (11 d'octubre de 1977) és un polític espanyol del Partit Popular, alcalde de Boadilla del Monte des de 2019.
Nascut l'11 d'octubre de 1977, és fill de la històrica diputada del PP a l'Assemblea de Madrid Pilar Liébana Montijano, que no va permetre que Javier s'afiliés al Partit Popular (PP) fins que no acabés els seus estudis universitaris. Llicenciat en Gestió Comercial i Màrqueting per l'Escola Superior de Gestió Comercial i Màrqueting (ESIC), ha treballat en el sector privat per a empreses de begudes alcohòliques. Després d'una etapa com a assessor a l'Ajuntament de Madrid, va ser elegit regidor de l'Ajuntament de Boadilla del Monte el 2011. Va renovar la seva acta de regidor el 2015.
El gener de 2018, va participar en l'acte d'escrache organitzat per l'organització neonazi «Hogar Social Madrid» contra els polítics catalans que anaven a declarar com a acusats davant del Tribunal Suprem dins de l'anomenada causa del procés. L'organització regional del PP va anunciar llavors la presa de mesures disciplinàries contra Úbeda, que no van arribar a fer-se efectives. Cap de llista del PP de cara a les eleccions municipals de maig de 2019 a Boadilla del Monte, en què el PP va obtenir majoria absoluta, va ser investit nou alcalde del municipi el 15 de juny de 2019, prenent així el relleu al també militant del PP Antonio González Terol.

## Referències

* 1 2 «Elecciones Municipales Boadilla 2019: Partido Popular, Javier Úbeda». infoboadilla.com, 17-05-2019. [Consulta: 30 agost 2019].
* 1 2 3 4 Fernández, David «El concejal que hizo un escrache junto a Hogar Social, candidato del PP en Boadilla». El Confidencial, 29-03-2019 [Consulta: 30 agost 2019].
* ↑ Núñez, Abel «Javier Úbeda Liébana: así es el nuevo candidato del PP». Soloboadilla, 04-04-2019 [Consulta: 30 agost 2019].
* ↑ «Boadilla: el PP continúa en el Ayuntamiento de la mano de Javier Úbeda». Madridiario, 15-06-2019 [Consulta: 30 agost 2019].
# Campionat del món d'escacs femení de 1931

El 3r Campionat del món d'escacs femení va tenir lloc durant la 4a Olimpíada d'escacs a Praga entre el 12 i el 26 de juliol de 1931. El torneig es va disputar com a doble round robin. Vera Menchik va aconseguir defensar el seu títol. Els resultats finals foren els següents:
    #Jugadora12345Total 1 Vera Menchik (TCH)-1 11 11 11 18 2 Paula Wolf-Kalmar (AUT)0 0-0 10 11 14 3 Agnes Stevenson (ENG)0 01 0-1 ½1 03½ 4 Katarina Beskow (SWE)0 01 00 ½-1 02½ 5 Wally Henschel (GER)0 00 00 10 1-2

## Referències

* ↑ Stanisław Gawlikowski Olimpiady szachowe 1924 - 1974 Wyd. Sport i Turystyka, Warszawa 1978
* ↑ «femminile». Arxivat de l'original el 2007-11-12. [Consulta: 29 abril 2022].
* ↑ Campeonato Mundo femenino Praga 1931
* ↑ «1927-39 Title Tournaments : World Chess Championship (Women)».
# Calzada de Don Diego

Calzada de Don Diego és un municipi de la província de Salamanca a la comunitat autònoma de Castella i Lleó. Limita al nord amb Barbadillo, a l'est amb Rodillo (Carrascal de Barregas) i Gejo de Doña Mencía (Barbadillo), al sud amb Cubito (Carrascal de Barregas) i Matilla de los Caños del Río i al sud-oest amb Robliza de Cojos i a l'oest amb Canillas de Abajo.

## Demografia

Evolució demogràfica :
| 1991 | 1996 | 2001 | 2004 |
| 315 | 262 | 245 | 224 |

## Enllaços externs

* Enllaç a Wikisalamanca Arxivat 2008-12-02 a Wayback Machine.
# Campionats del món de ciclisme en ruta de 1927

Els Campionats del món de ciclisme en ruta de 1927 es disputaren el 21 de juliol al Circuit de Nürburgring, Alemanya, sent aquesta la primera vegada que es disputaven per a ciclistes professionals.
Fins aleshores el Gran Premi Wolber era considerat el campionat oficiós, ja que des de 1922 sols hi podien participar els tres millors classificats de les principals curses de França, Itàlia, Bèlgica i Suïssa.

## Palmarès

| Proves : | Or | Or | Plata | Plata | Bronze | Bronze |
| Professionals |||||||
| Cursa en línia masculina | Alfredo Binda Itàlia | 6h 37' 29" | Costante Girardengo Itàlia | + 7' 16" | Domenico Piemontesi Itàlia | + 10' 51" |
| Amateurs |||||||
| Cursa en línia masculina | Jean Aerts Bèlgica | 6h 49' 20" | Rudolf Wolke Alemanya | + 2' 33" | Michele Orecchia Itàlia | + 5' 59" |

## Resultat de la cursa

Es disputà una única cursa sobre un total de 182,480 km, però s'establiren dues classificacions, una per a professionals i una altra per a amateurs. Sols 18 dels 55 ciclistes finalitzaren la cursa.
| Pos | Ciclista | Temps |
| 1 | Alfredo Binda | 6h 37' 29" 27,544 km/h |
| 2 | Costante Girardengo | + 7' 16" |
| 3 | Domenico Piemontesi | + 10' 51" |
| 4 | Gaetano Belloni | + 11' 11" |
| 5 | Jean Aerts | + 11' 51" |
| 6 | Rudolf Wolke | + 14' 24" |
| 7 | Michele Orecchia | + 17' 50" |
| 8 | Erik Bohlin | + 18' 06" |
| 9 | René Brossy | + 19' 33" |
| 10 | Herbert Nebe | + 23' 03" |

## Medaller

| Posició | Estat | | | | Total |
| 1 | Itàlia | 1 | 1 | 2 | 4 |
| 2 | Bèlgica | 1 | 0 | 0 | 1 |
| 3 | Alemanya | 0 | 1 | 0 | 1 |

## Referències

* «1a edizione World Championship Road Race - Nurburgring (GER) (1927)» (en italià). museociclismo.it. Arxivat de l'original el 2016-03-03. [Consulta: 18 setembre 2012].
* Resultats de la cursa professional a les-sports.info
* Resultats de la cursa amateur a sitiodeciclismo.net
# Cantarana

Cantarana (Cantaran-a en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Dusino San Michele, Ferrere, San Damiano d'Asti, Tigliole, Valfenera i Villafranca d'Asti.
Pertanyen al municipi les frazioni d'Arboschio, Bonoma, Bricco Barrano, Bricco dell'Oca, Bricco Grosso, Bricco Morra, Concentrico, Montalbruto, Palazzasso, Preglio, Contado di Serralunga, Serramezzana, Torrazzo i Valle Audenino.

## Galeria fotogràfica

* El Palazzano
* Vista del poble
* Campanar
* Església de la SS. Trinitat